Ekstraordinær udgift i forbindelse med etablering af stitunnel ved [adresse] 
Sagsfremstilling 
85.       Ekstraordinær udgift i forbindelse med etablering af stitunnel ved [adresse] - 
Åbent 
  
  
SAGENS INDHOLD 
Byrådet besluttede 28. maj 2013 at godkende anlægsbevilling til etablering af forbindelsesvej til to erhvervsgrunde 
med adgangsvej fra [adresse]. Dette skete i overensstemmelse med ”Lokalplan nr. 328 – [adresse]”, der blev
endeligt godkendt af Byrådet 27. marts 2012. 
  
På Byrådsmødet 28. januar 2014 besluttede Byrådet, at der skulle etableres en niveaufri krydsning (tunnel) af den 
dobbeltrettede cykelsti og forbindelsesvejen. 
  
Teknik og Kultur har efterfølgende igangsat anlægsarbejdet for etablering af en tunnel tæt ved [adresse]. I 
forbindelse med anlægsarbejdet er man stødt på nogle uforudsete geotekniske forhold, i form af vandførende lag, 
der betyder, at der skal udføres forskellige omkostningstunge anlæg eller – alternativt - at tunnellen flyttes længere 
mod syd. 
  
VURDERING 
I løbet af sommeren har Teknik og Kultur i samarbejde med rådgivere og entreprenør undersøgt, hvordan problemet 
kunne løses. Det fremgår af vedlagte bilag 1, at der umiddelbart var fire forskellige løsninger med forskellige 
økonomiske, anlægs- og tidsmæssige konsekvenser: 
  
1. Spunsning langs cykelsti, merudgift 3,0-3,5 mio. kr. Løsningen ville have som konsekvens, at tidsplanen for 
forbindelsesvejen skulle udskydes. 
2. Forlængelse af tunnel, merudgift 2,0 mio. kr. Løsningen ville have som konsekvens, at tidsplanen for 
forbindelsesvejen formentlig skulle udskydes. 
3. Flytning/forlægning af sti og tunnel, merudgift 500.000 kr. Denne løsning ville ikke bevirke en forsinkelse af 
projektet. 
4. Sti-/vejkrydsning i niveau, besparelse på omkring 500.000 kr. Denne løsning ville heller ikke bevirke en forsinkelse 
af projektet. Løsningen er imidlertid ikke i overensstemmelse med Byrådets beslutning om etablering af tunnel på 
stedet. 
 
Teknik- og 
Miljøudvalget 
14. august 2014 
Sagsnr. 710-2009-
44432 
Dok.nr. 710-2014-
175543 
Sagsbehandler 
DPATH 
  
Tidl. politisk behandling 
BY, 27.03.12, pkt. 52, BY, 28.05.13, pkt. 81, BY, 
28.01.14, pkt. 23. 
Forventet sagsgang 
TM-U, ØK, BY 
Lovgrundlag 
Vejloven 
  
Under forudsætning af at der skal etableres en tunnel, har Teknik og Kultur vurderet, at den bedste løsning for at 
følge Byrådets beslutning vil være at flytte tunnellen længere mod syd jævnfør ovennævnte løsningsforslag 3. 
Tegning, der viser løsningen, er vedlagt som bilag.  
  
Løsningen betyder, at tunnellen undgår grundvandsproblemerne, og at tunnellen kan afvandes uden, at der skal 
pumpes. Dermed spares samtidigt omkostningerne til en pumpe og brønd. 
  
Administrationen har som en følge heraf anbefalet, at der afsættes et ekstraordinært rådighedsbeløb på 500.000 kr. 
til at løse den uforudsete udfordring med at etablere en tunnel parallelt med [adresse].  
  
På den baggrund har borgmesteren, i henhold til kommunestyrelseslovens § 31, stk. 1, besluttet at igangsætte 
anlægsarbejdet, således at Favrskov Kommune kan levere vejadgangen til erhvervsgrunden til den aftalte tid. 
  
ØKONOMISKE KONSEKVENSER 
Den oprindeligt skitserede tunnelløsning var vurderet til at koste 1,25 mio. kr. og blev bevilliget på byrådsmødet 28. 
januar 2014. 
  
Ekstraomkostningerne, som flytningen af tunnelrøret medfører, vurderes at udgøre 500.000 kr. 
Ekstraomkostningerne foreslås finansieret af kassen. 
  
INDSTILLING 
Borgmesteren indstiller til Byrådet: 
  
1. At der godkendes tillæg til anlægsbevilling på 500.000 kr. med tilhørende rådighedsbeløb til etablering af stitunnel 
ved [adresse] i Hadsten. Rådighedsbeløbet finansieres af kassen. 
  
BESLUTNING 
  
Bilag 
  
  
  
  
Teknik- og Miljøudvalget, 14. august 2014: 
Fraværende: Ingen 
  
Indstilles godkendt. 
Bilag 1 - Eksternt notat med løsningsforslag 
710-2014-175796 
Bilag 2 - Tunnelændring, løsningsforslag 3 
710-2014-175794 
